Svartisen kraftverk

Svartisen kraftverk er et vannkraftverk ved Nordfjorden i Meløy kommune i Nordland fylke. Kraftverket ble satt i drift i 1993. Storglomvatnet var ferdig oppdemmet i 1998, og er magasin for kraftverket. Magasinkapasiteten er på 3,5 milliarder kubikkmeter vann. Vannet reguleres mellom 585 og 460 moh. Deler av vannet som tidligere ble ført mot Glomfjord kraftverk ledes nå til Svartisen. I tillegg hentes det inn vann fra et omfattende takrennesystem. Kraftverket ligger ved Svartisen og smeltevann fra breen er også viktig for verkets drift. Kraftverket har installert en francisturbin på 350 MW, et nytt aggregat på 250 MW kom på plass i 2012, det er dermed det største kraftverket nordenfjells. Midlere årsproduksjon er på 2200 GWh. Eier er Statkraft med 70% og Nordland fylkeskommune med 30% Havarier Kraftverket har vært utsatt for flere havarier. I 2006 medførte stormen «Narve» feil på nettet som ga varmgang, og det tok 1/2 år å reparere generatoren. Like etter oppstart skjedde et nytt havari. I 2010 havarerte det nye aggregatet ved oppstart da verktøy ble gjenglemt inne i generatoren. Etter reparasjon ble det oppdaget sprekker i turbinen, og det ble enda en reparasjon. Referanser Kilder «NVE Atlas». Utbygd vannkraft. Norges vassdrags- og energidirektorat NVE vannkraftdatabase Statkraft